als_Latn dik_Latn sag_Latn
VV-ja po sfidohet me keqqeverisjen e parë në nivelin lokal, në komunën e Prishtinës, mandat i cili po shkon turpshëm kah fundi. Analistët politikë dhe qytetarët vazhdojnë të mbesin të pakënaqur me qeverisjen e Shpend Ahmetit, të nënkryetarit Dardan Sejdiu dhe bashkëpunëtorëve të tyre.
Analisti politik, Ragip Guraziu, thotë se e vërteta e hidhur ekonomike që i shkaktuan komunës së Prishtinë për 4 vjet i pari i saj, Shpend Ahmeti, dhe Dardan Sejdiu, do mbeten në mend për një kohë të gjatë. “Duke e parë këtë, u janë drejtuar qytetarëve të Kosovës në fushatën e zgjedhjeve të parakohshme parlamentare të 11 qershorit se VV-ja dhe Shpend Ahmeti me oligarkët e tyre kanë përdorur ato pak rezultate dhe shifra që i kanë në dispozicion, por që janë të pamjaftueshme për të paraqitur tabllon ekonomike dhe sektorë tjera në Komunën e Prishtinës”, tha ai. Sipas tij, mashtrimet nuk do të shiten.“Epiqendra kryesore e tri lagjeve, ku jetojnë 60 mijë banorë, pa pëlqimin e qytetarëve, Shpend Ahmeti, dhe Dardan Sejdiu në fund të mandatit po i dorëzojnë në duart e mafi-oligarkëve ‘Devolli’, për tregti ndërtesash deri në 40 kate, përfshirë këtu edhe kryeministrin shqiptar, Edi Ramën, shumë i përfolur me para të pista të kanabisit”, është shprehur ai. “Lidhjet e tyre të inkriminuara me mafio-biznese, siç janë vëllezërit Devolli, por njëkohësisht edhe me të tjera lidhje puro kriminale, me shoqëritë që përbëjnë ‘nëntokën e krimit të organizuar të ndërtimit’ së bashku me udhëheqjen e Prishtinës dhe jo vetëm, u dëshmuan dhe faktuan në jahtin e Devollëve, ku vetë Shpend Ahmeti është fotografuar e faktuar. Pra, nuk do koment se Komuna e Prishtinës e kryesuar nga Shpend Ahmeti dhe Dardan Sejdiu dhe sejmenët e VV-së, për 4 vitet e mandatit, nuk tentoi të ndërtojë as edhe një shkollë fillore apo të mesme, shkollë speciale për shkollarë të mesëm, qendër spitalore komunale për në lagjet më të mëdha e më të populluara”, theksoi Ragip Guraziu. Ai konsideron se është një dështim i madh dhe ndëshkim për interesin qytetar mosshfrytëzimi i tokës komunale, siç është hapësira te Stacioni i Autobusëve, si "epiqendër" e Prishtinës, për shkolla, çerdhe e qendra të mjekësisë familjare, por që po planifikohet, pa pëlqimin e qytetarëve, t’ua japë mafio-oligarkëve ‘Devolli’ për ndërtim të qendrës së madhe tregtare, hotelit dhe ndërtesave të larta me mbi 40 kate, si të ‘Gradacelave’. “Shpendi dhe Dardani për këto 4 vjet, me premtimet e tyre, qytetarët e Prishtinës i lanë të jetojnë me shpresë, me ëndrra dhe iluzione, derisa matrapazët e banditët e futën në mjerim qytetarin e Prishtinës dhe ky tani është shansi, pasi në vjeshtë i kemi zgjedhjet lokale-komunale dhe Komuna e Prishtinës nuk meriton të përjetojë terr e zi, por votën do ta kenë ata që dinë e dhe duan Prishtinën me të vërtetë '’një bahçe me lule'’, duke ndëshkuar këtë kupolë të tanishme qeverisëse të lidhur me mafio-oligarkët”, tha Ragip Guraziu
(Kosova Sot)
Ministria e Drejtësisë e Turqisë ka bërë të ditur se deri më...
Juristët denoncojnë se po shkelen të derjtat e njeriut në publikimin e...
Komisioni Qendror i Zgjedhjeve vijon rinumerimi e kutive te votimit ku PDIU pretendon te marre...
Një 64-vjecar është gjendur i pajetë në banesën e tij në...
Një ngjarje e rëndë ka ndodhur sot paradite në...
Ish-eprori i UÇK-së dhe ish-anëtari i SHIK-ut Naim...
Pak orë pas lirimit nga Gjykata e Krimeve të Rënda, Elda Tanushi...
Ministria e Drejtësisë e Turqisë ka bërë të ditur se deri më...
Kur dëgjohon ndonjë këngë e veçantë dhe nuk mund ta ndalësh...
Juristët denoncojnë se po shkelen të derjtat e njeriut në publikimin e...
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn